Man sterf toe vragmotor bo-op motor beland | Maroela Media
'n Foto van die toneel (Foto: ER24)
'n Man is dood en vyf ander is ernstig beseer nadat 'n vragmotor en twee voertuie in 'n botsing op die N12-oos naby die R24-afrit betrokke was.
Russell Meiring, ER24-woordvoerder, sê een van die voertuie wat in die botsing betrokke was, was onder die vragmotor vasgekeer nadat dié vragmotor omgeval het met die impak.
Die man in dié voertuig het aan veelvuldige beserings beswyk.
Vyf ander mense, met geringe tot middelmatige beserings, was in 'n ander motor langs die vragmotor.
Meiring sê die oorsaak van die ongeluk is nie bekend nie. Lede van die Suid-Afrikaanse Polisiediens was egter op die toneel om ondersoek in te stel.
Verkeer in dié area vloei steeds nie, maar die pad sal na verwagting binnekort opgeruim wees.
Prakties elke dag is daar 'n noodlottige ongeluk met 'n vragmotor of 'n minibus betrokke en kinders wat van bakkies afval! Dit skree duidelik daar is iets baie verkeerd met trok en minibus bestuurders! Ek baie bly 'n wet nou deurgesit dat daar geen kinders op 'n bakkie se oop bak mag ry nie!
Gelukkige weet ons almal waar die N12-oos en R24-afrit is……..?
Moet seker betaal om my kommentaar te laat plaas
Nee Maya, enige persoon kan agter op 'n bakkie ry maar SONDER betaling. Ook mag daar nie gereedskap naby die persoon wees. Hoé naby word nie gesê. Daar is ook regulasies oor die hoogte van die kante van die bakwerk. Eintlik het niks verander, daar moet gesê word dat die mense gratis vervoer word.
Klaarbyklik het die trok se trailer losgekom…vir eens was die taxi nie die skuldige nie…of so lees ek op ander website…lelike ongeluk…sterkte aan almal betrokke